Лиана Даскалова
Страшен звяр

chitanka.info

Рашко рано се събуди,

гледа вънка и се чуди:

върху снежната пътечка

две следи като от мечка!

— Мечка минала е тука

покрай кофата с боклука!

И за малко се е спряла,

но къде се е завряла?

Подир Снежка иде Катя:

— Не от мечка е следата!

Татко е ловец и знам:

тук е минал вълк голям.

— Не е вярно — казва Мая, —

тук е бродел звяр незнаен!

Дългоух и опашат,

и зъбат, и мустакат!

И уплашени, децата

се събират пред вратата,

чакат звяр да се яви

с три опашки, с две глави!

А на кофата капака

се повдига и котака

припва и в снега реди

тия, страшните следи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.